સરકાર તરફથી ખાસ એડવોકેટ જનરલ કમલ ત્રિવેદી, આસિસ્ટન્ટ એડવોકેટ જનરલ પી કે જાની, મુખ્ય સરકારી વકીલ મનીષા લવકુમાર હાજર રહ્યા હતાં. તેમની મુખ્ય રજૂઆત એ હતી કે, શ્વેતાંગ પટેલની અંતિમ યાત્રામાં લાખો લોકો જોડાવાના છે ત્યારે કાયદો અને વ્યવસ્થાની સ્થિતિ કથળે તેવો ભય છે. આથી સરકારને અંતિમયાત્રા નિયંત્રણમાં લેવા કરફયૂ લાદવાની કે અંતિમયાત્રામાં જોડાનારા લોકોની સંખ્યા મર્યાદિત કરવાની છૂટ મળવી જોઈએ.